open-index/open-wikipedia-markdown huggingface dataset:
Kuule, Isä taivaan, pyyntö tää

***Kuule, Isä taivaan, pyyntö tää*** on Jaakko Löytyn sanoittama Suomen evankelis-luterilaisen kirkon virsikirjan virsi numero 501. Virren sävelmä on alkuosa eteläafrikkalaisen Enoch Sontongan vuonna 1897 säveltämästä laulusta "Jumala siunaa Afrikkaa" ("Nkosi Sikelel' iAfrika*"*), josta tuli myöhemmin osa myös Etelä-Afrikan kansallislaulua.

Jaakko Löytyllä itsellään on vahvat siteet Afrikkaan, sillä pian hänen syntymänsä jälkeen hänen vanhempansa lähtivät lähetystyöhön Namibiaan, jossa Löytty vietti lapsuutensa. Puolisonsa, kirjailija Kaija Pispan kanssa Löytty oli myöhemmin itse lähetystyössä Senegalissa.

*"*Kuule, Isä taivaan, pyyntö tää*"* on lastenvirsi; virsikirjassa se on osastossa Lapset.

Virsi löytyy myös Ruotsin kirkon virsikirjasta numerolla 737, osastossa "Elämä Jumalan maailmassa." Virrestä on siellä myös ruotsinkielinen käännös, jonka Per Harling on tehnyt 1996 ("Gud, som är i himlen, dig vi ber").

Virsissä on vanhastaan pyydetty siunausta isänmaalle ja virsikirjassa on oma osionsa isänmaavirsille. *Virsikirjamme virret* -teoksen kirjoittaja Tauno Väinölä huomauttaa, että virsi on uudenlainen avaus, sillä siinä pyydetään siunausta koko maailmaan. Kertosäkeessä veisataan: "Siunaa koko maailmaa" ja virressä pyydetään siunausta joka maanosalle erikseen: "Varjele ja siunaa Afrikkaa, Amerikan maita, Eurooppaa, Australiaa, suurta Aasiaa".

## Lähteet

## Aiheesta muualla
*
Takanami

**Takanami** on ollut ainakin kolmen Japanin laivaston aluksen nimenä.
**[[Takanami (1942)|Takanami]]*, Yūgumo-luokan hävittäjä, laskettu vesille 1942, uponnut 1942
**[[Takanami (DDK-110)|Takanami]]*, Ayanami-luokan hävittäjä, laskettu vesille 1959, poistettu palveluksesta 1989
**[[Takanami (DD-110)|Takanami]]*, Takanami-luokan hävittäjä, laskettu vesille 2001, palveluksessa
Steph Swainston

**Steph Swainston** (s. 1974 Bradford) on brittiläinen fantasiakirjailija. Hänen esikoisromaaninsa *[[Kuolemattomien kaarti]]* julkaistiin Britanniassa vuonna 2004. Kirja sai Crawford-palkinnon vuonna 2005. Teoksen jatko-osat ovat *[[Aika on lahjoista suurin]]* (2005) ja *[[Uusi maailma (romaani)|Uusi maailma]]* (2007) Trilogia ja romaani *[[Above the Snowline]]* (2010) sijoittuvat kuvitteelliseen Nelimaahan.

## Elämä

Swainston on opiskellut arkeologiaa Girton Collegessa Cambridgen yliopistossa. Hän valmistui University of Walesista ja ennen kirjailijaksi ryhtymistään työskenteli arkeologina ja tutkijana. Vuonna 2011 hän ilmoitti opiskelevansa kemian opettajaksi.

## Romaanit
* 
* 
* 
* 
* 

## Lähteet

## Aiheesta muualla
* Steph Swainstonin kotisivut. 
* Jeff VanderMeer: An Interview with Steph Swainston. Clarkesworld Magazine 2005. 
* Jay Tomio: Steph Swainston interview. Nekoplz.com 6.5.2005.
Union City (Kalifornia)

**Union City** on kaupunki Alamedan piirikunnassa Kaliforniassa. Kaupunki perustettiin yhdistämällä Alvaradon, Decoton ja New Havenin yhdyskunnat vuonna 1959. Kaupungin asukasluku oli 73&nbsp;402 vuonna 2008. Sen pinta-ala on 49,9&nbsp;km². Kaupungissa ei ole vesistöalueita.

## Lähteet
You Rock My World

**You Rock My World** on yhdysvaltalaisen laulajan Michael Jacksonin ensimmäinen vuoden 2001 albumilta Invincible julkaistu single. Sen ovat kirjoittaneet Jackson itse, Rodney Jerkins, Fred Jerkins III, LaShawn Daniels ja Nora Payne. 

## Kappaleet
**Yhdysvaltojen single**
# ”Intro” – 0:32
# ”You Rock My World” (albumiversio) – 5:08
# ”You Rock My World” (radioversio) – 4:28
# ”You Rock My World” (instrumentaali) – 5:07
# ”You Rock My World” (a cappella) – 5:00
# ”You Rock My World” (remix, mukana Jay-Z, tuottanut Kanye West) – 3:22

**Britannian single**
# ”Intro/You Rock My World” – 5:39
# ”You Rock My World” (radioversio) – 4:25
# ”You Rock My World” (instrumentaali) – 5:07
# ”You Rock My World” (a cappella) – 4:47

**Australian ja Euroopan single**
# ”Intro” – 0:32
# ”You Rock My World” (albumiversio) – 5:07
# ”You Rock My World” (radioversio) – 4:25
# ”You Rock My World” (instrumentaali) – 5:07
# ”You Rock My World” (a cappella) – 5:01

## Lähteet
# http://www.allmusic.com/song/you-rock-my-world-mt0002049014
Wilhelm Bauck

**Carl Wilhelm Bauck** (13. joulukuuta 1808 Göteborg, Ruotsi – 8. lokakuuta 1877 Tukholma, Ruotsi) oli ruotsalainen urkuri, musiikkikirjailija ja säveltäjä. Hän työskenteli Göteborgin englantilaisen kirkon urkurina vuodesta 1828 ja muutti 1832 Tukholmaan, jossa toimi pianonsoitonopettajana ja  kriitikkona. Hän kirjoitti Aftonbladetiin nimimerkillä -u- 1842–1859, Nya dagligt allehanda -lehteen 1860–1871 ja Dagens Nyheteriin vuodesta 1871. Bauck avusti myös lyhytaikaisesti Stockholms musiktidning -lehteä 1844 ja vuodet 1853–1857 hän oli toimittajana Ny tidning för musik -lehdessä. Vuonna 1858 Bauck siirtyi musiikinhistorian ja estetiikan opettajaksi Tukholman konservatorioon, josta hän sai professuurin 1864. Bauckin sävellystuotanto sisältää lauluja, pianokappaleita ja jousikvarteton.

## Kirjallinen tuotanto
* *Teoretisk-praktisk modulationslära,* 1859
* *Handbok i musikens historia från fornvelden intill nutiden,* 1862
* *Allmän musiklära för tonkonstens idkare I–II,* 1864–1871
* *Musik och theater. Samlade kritiska uppsatser,* 1868
* *Musikaliskt real-lexikon,* 1871
* *Musiklärans första grunder,* 1872

## Oppilaita
* Vivika Ekman

## Lähteet
Kalervo Hortamo

**Kalervo Hemming Hortamo** (sukunimi vuoteen 1929 *Ruusunen*; 20. maaliskuuta 1917 Helsinki – 4. tammikuuta 1989 Iisalmi) oli suomalainen kansakoulunopettaja ja runoilija.

Hortamon vanhemmat olivat työmies Kalle Ruusunen ja Edith Maria Ruusunen. Hän pääsi ylioppilaaksi Haminan yhteislyseosta ja valmistui kansakoulunopettajaksi Jyväskylän kasvatusopillisesta korkeakoulusta 1939. Hortamo toimi sitten opettajana Keiteleellä ja Vieremällä.

Kalervo Hortamo oli naimisissa vuodesta 1939 kansakoulunopettaja Sirkka Ilona Lassilan kanssa. Heidän tyttärensä on toimittaja ja runoilija Tuula Hortamo (s. 1943).

## Teoksia
* *Nuoret runoilijat 1943*. WSOY 1943. Sisältää runoja seuraavilta kirjoittajilta: Kalervo Hortamo, Hilkka-Helinä Hyvärinen, Veikko Kolula, Lauri Lamminmäki, Elisabet Laurila, Aila Meriluoto, Yrjö Oinonen ja Kerttu Rukala.
* *Sydänmaa* : runoja.    Otava 1947
* *Ihmisen päivä* : runoja.    Otava 1949
* *Hallasavuja* : runoja.    Otava 1951
* *Tulilintu* : runoja.    Otava 1953
* *Tonttu Hassun karkumatka* : 3-näytöksinen satu, kirjoittajat Sirkka ja Kalervo Hortamo; sävellys Ahti Sonninen.   1954
* *Marraskuun kirje* : runoja.    Otava 1955
* *Kurkituulia* : kootut runot. Minerva, Jyväskylä 2004

## Lähteet
* 
* Pohjoissavolaisen kaunokirjallisuuden bibliografia : Kalervo Hortamo
T. J. Dahlberg

**Thure Juhana (Johan) Dahlberg** (23. maaliskuuta 1836 Pielavesi – 4. toukokuuta 1870 Pielavesi) oli suomalainen kamarikirjuri ja runoilija.

Dahlberg on suomentanut Björnstjerne Björnsonin novellin ”Iloinen poika” ja Rudolf Kneiselin näytelmän *Viuluniekka* sekä julkaissut vanhalla suomalaisella runomitalla sepittämänsä *Runot Herkules uroosta* (1863).

Dahlbergin vanhemmat olivat siltavouti Hans Dahlberg (nimi alkuaan Hannu Taskinen) ja Agata Hedvig Kauppinen. Hän pääsi ylioppilaaksi Kuopion lukiosta 1861 ja hän suoritti Helsingin yliopistossa kameraalitutkinnon 1865 ja tuomarintutkinnon 1866.

## Teokset
* *Runoja Herkules uroosta. G.W. Wilen, Turku 1862
* *Muistelmia markkinoilta. Kävin kerran Kuopiossa*. Suomalaisen Kirjallisuuden Seura, Helsinki 1862
* *Runo Hallan hirmu-töistä Suomessa, wuonna 1862 (Käki kukkui kaunihisti)*. Helsinki 1862

== Suomennokset ==
* [[Björnstjerne Björnson]]: *Iloinen poika*. G. W. Edlund, Helsinki 1862 (alkuteos *En glad gutt*)
* [[Rudolf Kneisel]]: *Wiuluniekka*: kolmilohkoinen näytelmä, sisältäwä 7 kuwausta wiidessä näytöksessä; Rudolf Kneisel'in saksaksi kirjoittama; T. J. Dahlberg'in suomentama. Ilmestyi teoksessa *Näytelmistö 2''. Suomalaisen Kirjallisuuden Seuran toimituksia 25. Helsinki 1863

## Lähteet
* 
* Pohjoissavolaisen kaunokirjallisuuden bibliografia : T. J. Dahlberg (Archive.org)

### Viitteet

## Aiheesta muualla
* Vapaasti ladattavia T. J. Dahlbergin e-kirjoja Project Gutenbergiltä ja Projekti Lönnrotilta
*Google Books: T. J. Dahlbergin runoteos Runoja Herkules uroosta vuodelta 1862
Timon

**Timon** () voi viitata seuraaviin:

* Timon Ateenalainen (400-luku eaa.), tunnettu antiikin kreikkalainen misantrooppi eli ihmisvihaaja, joka on innoittanut mm. seuraavat kirjalliset teokset:
** *[[Timon (Lukianos)|Timon]]* eli *Ihmisvihaaja*, Lukianoksen kirjoittama satiiri
** *[[Timon Ateenalainen (näytelmä)|Timon Ateenalainen]]*, William Shakespeare kirjoittama näytelmä
* Timon Diakoni (ensimmäinen vuosisata), varhaiskristillinen johtaja, joka mainitaan *Apostolien teoissa*
* Timon Fleiuslainen (n. 320—230 eaa.), antiikin kreikkalainen skeptikoiden koulukuntaan kuulunut filosofi
* Timon ja Pumba, hahmoja Disneyn elokuvassa *Leijonakuningas*
Pällilä

**Pällilä** (v:een 1948  ja v:sta 1948 Вишнёвка *Višnjovka*) on kylä Yskjärven itärannalla Kyyrölän kunnassa Leningradin alueella Venäjällä. Pällilä kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa. 

## Historia

### Kyläkuva

Suomeen kuuluessaan Pällilä sijaitsi Muolaan keskiosassa aivan kirkonkylän Kirkkorannan eteläpuolella, jonne oli matkaa noin kaksi kilometriä. Pällilän naapurikyliä olivat lännessä Kyyrölä, etelässä Leirilä, idässä Hattula ja pohjoisessa Kirkkoranta ja Turulila.

Pällilän pohjoisosan kautta kulki maantie Kyyrölästä Muolaan kirkonkylään. Pällilän hovin kohdalla tästä maantiestä erkani kylätie etelään, joka johti kylän halki Nurmiin kautta Soittolasta Muolaan kirkonkylään vievälle maantielle. Vuonna 1936 Pällilän pinta-ala oli 9,23 neliökilometriä, josta oli peltoa 337 hehtaaria, niittyä 14 hehtaaria ja metsää 572 hehtaaria. Pällilän pellot sijaitsivat pääasiassa kylän länsiosassa Yskjärven rannalla, jonne myös asutus oli keskittynyt. Pällilän kansakoulu sijaitsee kylän pohjoisosassa kylätien varrella. Kylän pohjoispäässä maantien varressa sijaitsee Pällilän hovi.

Pällilän koulupiiriin kuuluu Pällilän lisäksi kylän eteläpuolella olevat Nurmiin alueen pikkukylät: Kurkela, Heikkilä ja Leirilä. Pällilän koulu aloitti toimintansa vuonna 1876 ja se oli Muolaan ensimmäinen kansakoulu. Pällilän koulunrakennus poltettiin talvisodassa 2. joulukuuta 1939 alueelta vetäydyttäessä.

### Sota-aika

Pällilän väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.

Sodan jälkeen Muolaan siirtoväki asutettiin Lounais-Hämeeseen, jossa Pällilän kylän asukkaat asutettiin Somerolle.

## Lähteet
*

### Viitteet
What Is This Thing Called Love?

”**What Is This Thing Called Love?**” on Cole Porterin säveltämä ja sanoittama kappale musikaalinäytelmästä *Wake Up and Dream*. Sen esitti ensimmäisenä englantilainen laulaja Elsie Carlisle maaliskuussa 1929. Kappaleesta on tullut suosittu jazzstandardi ja yksi Porterin soitetuimpia sävellyksiä.

*Wake Up and Dream* jatkui Lontoossa 263 näytöksen ajan. Musikaali herätti huomiota New Yorkin teatteripiireissä kriitikoiden ylistäessä Tilly Loschin tulkintaa kappaleesta. Näytelmä tuotettiin joulukuussa 1929 myös Broadwayllä; amerikkalaisessa versiossa ”What Is This Thing Called Loven” lauloi Frances Shelley. Ginny Simms esitti kappaleen Porterin elämästä kertovassa elokuvassa *Yö ja päivä* vuonna 1946.

Kappaleesta tuli nopeasti osa jazzmuusikoiden repertuaaria. Ben Bernien ja Fred Richin levytykset nousivat Yhdysvaltojen singlelistalle vuonna 1930, ja kappaleen levyttivät myös muun muassa stride-pianisti James P. Johnson, klarinetisti Artie Shaw ja kitaristi Les Paul. Kappale esitetään tavallisesti nopeasti; Clifford Brownin, Max Roachin ja Sonny Rollinsin versio vuodelta 1956 on yksi tunnetuimmista nopeista instrumentaaliversioista. Saksofonisti Sidney Bechet levytti sen balladitempolla vuonna 1941 trumpetisti Charlie Shaversin kanssa.

Kappaleen harmonia vaihtelee yllättävästi duurin ja mollin välillä.  Säveltäjä Alec Wilder sanoi kappaleesta: ”Jos minulle annettaisiin pelkät soinnut ilman melodiaa, olisin ymmälläni yrittäessäni keksiä niille uskottavaa melodiaa.” Harmoniaa on tutkittu ja käytetty paljon kappaleen julkaisemisen jälkeen, ja sointukulun päälle on sävelletty useita jazzkappaleita, tunnetuimpana Tadd Dameronin bebop-standardi ”Hot House”.

## Lähteet
Pentti Halttunen

**Pentti Halttunen** (31. tammikuuta 1849 Rautalampi – 13. huhtikuuta 1923 Rautalampi) oli suomalainen kansanrunoilija.

Halttusen vanhemmat olivat muonarenki Tahvo Halttunen ja Eeva Pakarinen. 

## Teokset
* *Pentti Halttusen runoja*, toimittanut Vihtori Laurila. Peuran Museosäätiö, Rautalampi 1960

## Lähteet
* Pohjoissavolaisen kaunokirjallisuuden bibliografia: Pentti Halttunen
Maan veli

**Maan veli** on Tomi Kontion kirjoittama nuortenkirja. Se on Austraasia-trilogian odotettu päätösteos. Trilogian aloittanut teos Keväällä isä sai siivet voitti vuonna 2000 Finlandia Junior -palkinnon. Sen jatko-osa on nimeltään Austraasian viimeiset lapset (2002). Maan Veli kertoo kolmesta nuoresta, jotka seikkailevat Austraasian ihmeellisessä maailmassa.

## Juoni
Austraasia, onnen maa, ei ole enää entisensä. Kun Tomi, Timo ja Laura ystävineen hakevat ihmisten varjot takaisin Austraasiaan, he menettävät samalla siipensä. Kts.Austraasian viimeiset lapset. Mutta muutakin tapahtuu. Tuholaisparvet saapuvat Austraasian viljapelloille, makea vesi alkaa ehtyä, ihmiset tulevat riitaisiksi ja alkavat kaivata takaisin Maahan. Ja meren takana, kaukaisessa Hamartiassa, vihollinen ehkä valmistelee uutta hyökkäystä. Mutta ensimmäinen vihollinen on lähempänä kuin nuoriksi varttuneet lapset osaavat edes kuvitella: heidän omassa kylässään! Varjonhakijoista ei siis tulekaan Austraasian sankareita. Kyläläiset syyttävät Tomia, Timoa ja Lauraa sekä heidän ystäviään Austraasiaa vaivaavista vitsauksista. Jopa Tomin ja Timon isä, Austraasian tirehtööri, kääntyy poikiaan vastaan. Onneksi nuorukaisilla on myös tukijoita. Vanha karvainen merirosvo Puuttuva Peukalo ja hänen vuosisatojen takainen rakastettunsa, salaperäinen Isadora, ovat nuorten apuna, kun he alkavat etsiä tietä takaisin Maahan. Yritys tuntuu toivottomalta, kunnes he saavat viestin Maapallolta, yllättävältä taholta, salaiselta veljeltä. Ehkä he sittenkin voisivat päästä takaisin vanhalle kotiplaneetalleen?

## Aiheesta muualla
* 
*Austraasiassa tapahtuu yllätyksiä
Jan van Boom

**Jan van Boom** (15. syyskuuta 1807, Utrecht, Alankomaat – 19. maaliskuuta 1872, Tukholma, Ruotsi) oli hollantilaissyntyinen ruotsalainen pianisti, pianopedagogi ja säveltäjä. Hänen isänsä oli huilisti ja säveltäjä Johannes van Boom (1783–1878) ja veljensä huilisti Hermanus van Boom (1809–1883). Jan van Boom opiskeli Johann Nepomuk Hummelin ja Isack Moschelesin oppilaana. Hän esiintyi konserttikiertueellaan Tukholmassa 1824 ja asettui kaupunkiin asumaan seuraavana vuonna. Vuonna 1827 hän toimi Franz Berwaldin pianopartnerina tämän Norjan kiertueella. Vuodesta 1842 kuolemaansa saakka Boom opetti pianonsoittoa Tukholman konservatoriossa, professuurin hän sai 1859. Aktiivisen konsertoinnin hän lopetti 1847 keskittyen sen jälkeen opettamiseen.

Boomin pianosävellykset ovat tyypillisiä romantiikan ajan teoksia ja osittain virtuoositeoksia. Sävellykset ovat loistokkaita ja esittäjälleen vaativia, mutta toisinaan niissä esiintyy kaavamaisia piirteitä. Pianolle Boom sävelsi etydejä ja sonaatteja sekä oopperasävelmien ja ruotsalaisten kansansävelmien parafraaseja. Hänen oopperansa *Näcken eller elfspelet* esitettiin Tukholmassa 1844. Tärkeä teos on myös konserttisinfonia (*Concert-Symphonie,* e-molli, opus 24), jonka toisen osan pohjana on koraali *Herre signe du och råde.* Boom sävelsi myös pianokvartettoja ja -trioja, pianosäestyksellisiä lauluja ja vokaaliteoksen *Halleluja.* Hänen kirjallinen tuotantonsa rajoittuu pianonsoittotutkielmaan *Teoretisk och praktisk pianoskola* vuodelta 1870.

## Oppilaita
* Vivika Ekman
* Ludvig Norman
* Hilda Thegeström
* joitakin kuningashuoneen jäseniä

## Lähteet
Selviytyjät: Samoa

**Selviytyjät: Samoa** on yhdeksästoista kausi CBS:n tositelevisiosarjasta *[[Selviytyjät]]*. Kauden ensimmäisen jakson ensiesitys oli 17. syyskuuta 2009. Kuten Selviytyjät: Tocantinsissa, niin myös tällä kaudella alaikäraja oli 18 vuotta.

Lopussa Natalie White voitti Russell Hantzin ja Mick Trimmingin äänin 7–2–0. Hantz voitti "Sprint Player of the Season" -palkinnon saaden äänet faneilta Shannon "Shambo" Watersin ja Brett Clouserin edestä. Natalie voitti kilpailun.

## Kilpailijat.

: **Kokonaisäänet** ovat äänien lukumäärä jonka kilpailija on saanut heimoneuvoston aikana jossa kilpailija on voitu äänestää ulos. Se ei ota viimeisen heimoneuvoston äänimäärää mukaan laskuun.
* Lauran kokonaisäänimäärä: Viisi lisä-ääntä annettiin Lauralle katkaisuäänestyksen aikana.
* Russel H:n kokonaisäänimäärä: Koska Russel H. Pelasi piilotetun koskemattomuusidolin, seitsemän häntä vastaan annettua ääntä ei laskettu.
* Natalien kokonaisäänimäärä: Kolme lisä-ääntä annettiin Natalielle katkaisuäänestyksen aikana.

## Äänestyshistoria
Child’s Play 3

**Child’s Play 3** on Jack Benderin ohjaama vuonna 1991 ensi-iltansa saanut kauhuelokuva, joka kuuluu *[[Child’s Play (elokuvasarja)|Child's Play]]* -sarjaan. Elokuva on nykyään Suomessa ikärajaltaan K-18, vaikka elokuvan VHS-versiossa ikärajaksi oli asetettu K-16.

## Juoni

On kulunut kahdeksan vuotta edellisen osan tapahtumista ja Andy Barclay on joutunut sotilaskouluun. Sillä aikaa ahne leluyhtiö on jälleen tappajanukke-kohun lakattua käynnistämässä Kiva kaveri -nukkien sarjatuotantoa, jossa Chuckyn tuhoutunut keho muovautuu ehjäksi, jolloin Chucky on taas hengissä. Chucky ottaa selvää Andyn nykyisen sijainnin ja postittaa itsensä sotilaskouluun. Mutta paketti ei menekään Andylle asti vaan Tyler -niminen poika avaa paketin ja Chucky paljastaa itsensä. Näin ollen Chucky tuumii, ettei tarvitsekkaan enää Andya vaan hän voisi kokeilla siirtää sielunsa helposti manipuloitavaan Tyleriin. Chuckyn suunnitelmia kumminkin mutkistaa Andy, joka saa tietää Chuckyn olevan jälleen sotajalalla ja hän pyrkii estämään pirullisen nuken aikeet lopullisesti.

## Roolit

## James Bulgerin murha
*Child's Play 3* tunnetaan pahamaineisesti Britanniassa vuonna 1993 tapahtuneesta James Bulgerin murhasta, jossa kaksi brittiläistä poikaa olivat tappaneet kaksivuotiaan James Bulgerin houkuteltuaan tämän mukaansa ulos kauppakeskuksesta. Oikeudessa asianajajat olivat käyttäneet puolustusta, että *Child's Play 3* olisi toiminut innoittajana murhille, vaikka kyseistä tapaa ei elokuvassa nähdäkään.

Huolimatta murhan ja elokuvan yhteyden puuttumisesta media tarttui aiheeseen, minkä seurauksena *Child's Play 3*:en kyseenalaisen maineen takia elokuva poistettiin Britannian videovuokraamoista ja monet TV-kanavat poistivat sen elokuvatarjonnasta.

## Arvioita
*[[Video-opas|Video-oppaassa]]* vuodelta 1994 elokuva saa kaksi tähteä viidestä, mikä vastaa sanallista arviota ”keskinkertainen”.

## Lähteet
Oskar Paarma

**Bror Oskar Vilhelm Paarma** (v:een 1935 *Broms*; 15. syyskuuta 1905 Huittinen – 15. kesäkuuta 1994 Tampere) oli suomalainen tuomiorovasti Tampereen tuomiokirkkoseurakunnassa 1957–1972. Paarma uudisti Tampereen kirkollista elämää ja suosi seurakunnan uusia työmuotoja.

Oskar Paarma tuli ylioppilaaksi vuonna 1925 ja hänet vihittiin papiksi vuonna 1930 Turussa. Hän toimi kappalaisena Lappeenrannassa ja Tampereella vuosina 1934-1953, minkä jälkeen hän oli Tampereen Kalevan seurakunnan kirkkoherrana 1954-57. Hänet valittiin Tampereen tuomiorovastiksi vuonna 1957, mistä virasta hän jäi eläkkeelle vuonna 1972. Lappeenrannan lyseon uskonnonopettajana Paarma toimi vuosina 1930–1946 ja Tampereen yhteiskoulussa 1946–1953. Tampereen tuomiokapitulin asessorina hän oli vuodet 1950–1956 ja Tampereen kaupungin lähetyksen johtokunnan jäsen 1948–1976, Suomen Kirkon Sisälähetysseuran johtokunnan jäsen vuodesta 1951, valtuuskunnan puheenjohtaja vuodesta 1961, ja kirkolliskokouksen jäsen kuutena eri vuotena 1950–1970 luvuilla. Tampereen seurakunnan kirkkovaltuuston puheenjohtajana Paarma toimi 1956–1972. Paarmalla oli lisäksi useita luottamustehtäviä yhteiskunnan eri aloilla. 

Oskar Paarma oli *Tampereen kirkkosanomien* päätoimittaja lehden ilmestymisvuosina 1954–1958. Paarman vanhemmat olivat apteekkari Oskar Benedikt Broms ja Anna Sofia (o.s. Grönfors). Puoliso oli Katri (Kaisu) Augusta (o.s. Engblom) vuodesta 1930. Paarmojen poika Jukka Paarma oli Suomen evankelis-luterilaisen kirkon arkkipiispa.

## Teoksia
* Armonvälikappaleet. 1951.  
* Mitä luet. 1943.  
* Ratkaisujen edessä. 1951  
* Viitoitettu tie : elämän opas nuorille. 1949.

## Lähteet
* Tampereen kaupunginkirjasto: Pirkanmaalaista kaunokirjallisuutta.
* Tampereen seurakunnat

### Viitteet
Jacob Mulenga

**Jacob Mulenga** (s. 12. helmikuuta 1984 Kitwe) on sambialainen jalkapalloilija, pelipaikaltaan hyökkääjä, joka pelasi urallansa Ranskan, Alankomaiden ja Kiinan pääsarjoissa sekä myös alemmissa sarjoissa. Pisimmän aikaa hän edusti Ranskan kakkossarjan LB Châteauroux’ta ja Alankomaiden pääsarjan FC Utrechtia. Kummassakin joukkueessa hän pelasi viiden kauden ajan.

Mulenga edusti vuosina 2004−2014 myös Sambian maajoukkuetta. Hän pelasi muun muassa Afrikan-mestaruuskilpailuissa vuosina 2008, 2010 ja 2013.

## Lähteet

*Mulengan profiili national-football-teams.com-sivustolla
Sakari Vuorisalo

**Sulo Sakari (Sake) Kolari** (10. marraskuuta 1918 – 2. lokakuuta 2006) oli suomalainen pesäpalloilija. Hänet tunnetaan myös sukunimellä **Vuorisalo**. 

Vuorisalo voitti mestaruuden Helsingin Pallonlyöjissä vuonna 1938. Hänet tunnettiin aikansa kovakätisimpänä 2-vahtina. Vuorisalo työskenteli arkkitehtina ja hänen käsialaa oli myös ensimmäinen pesäpallostadion-suunnitelma Kaisaniemeen. 

## Saavutukset
### Pelaajana
* 1 SM-kulta: 1938
* 1 SM-pronssi: 1937

## Aiheesta muualla
*http://chat.yle.fi/urheilu/ubbthreads.php?ubb=showflat&Number=135486&fpart=11
*Miesten Suomen mestarit vuodelta 1938. Sulo Kolari - toinen vasemmalta

## Lähteet
Union City

**Union City** voi viitata seuraaviin asioihin:

## Paikkakunnat
*Union City (Connecticut), yhdysvaltalainen kaupunki Connecticutin osavaltiossa.
*Union City (Kalifornia), yhdysvaltalainen kaupunki Kalifornian osavaltiossa.
*Union City (Georgia), yhdysvaltalainen kaupunki Georgian osavaltiossa.
*Union City (Indiana), yhdysvaltalainen kaupunki Indianan osavaltiossa.
*Union City (Michigan), yhdysvaltalainen kaupunki Michiganin osavaltiossa.
*Union City (Montana), yhdysvaltalainen aavekaupunki Montanan osavaltiossa.
*Union City (New Jersey), yhdysvaltalainen kaupunki New Jerseyn osavaltiossa.
*Union City (Ohio), yhdysvaltalainen kunta Ohion osavaltiossa.
*Union City (Oklahoma), yhdysvaltalainen kunta Oklahoman osavaltiossa.
*Union City (Pennsylvania), yhdysvaltalainen kunta Pennsylvanian osavaltiossa.
*Union City (Tennessee), yhdysvaltalainen kaupunki Tennesseen osavaltiossa.

## Ravinto
*Union City (elokuva), vuonna 1980 valmistunut elokuva.
**Union City*, fiktiivinen kaupunki videopelissä Urban Chaos.
*Union City Recordings, lontoolainen levy-yhtiö.
*Union City (kilpahevonen), yhdysvaltalainen kilpahevonen.
Basolateraalinen tumake

Amygdalan **basolateraalisella tumakkeella** (BLA, **B**aso**la**teral Nucleus of Amygdala) on merkitystä muun muassa pelkotilojen synnyssä. BLA:ssa on neuroneita, joita Gamma-aminovoihappo inhiboi. Ilman BLA:n riittävää GABAergistä inhibointia voi henkilölle syntyä ahdistuneisuutta, pelkotiloja, masentuneisuutta ja sympaattisen hermoston yliaktivoitumista.
Teresa Teng

**Teresa Teng** (; 29. tammikuuta 1953 Baozhong, Kiinan tasavalta – 8. toukokuuta 1995 Chiang Mai, Thaimaa) oli taiwanilainen laulaja. Hän syntyi Taiwanin saarella Kiinan tasavallassa, mutta hänen vanhempansa olivat kotoisin manner-Kiinasta. Uransa aikana Teng nousi kuuluisuuteen monissa Aasian maissa, ja hänen levyjään on myyty yli 100 miljoonaa kappaletta.

## Elämä ja ura

Teng oli viisilapsisen perheen ainoa tyttö. Jo lapsena hän osoitti musiikillista lahjakkuutta ja alkoi esiintyä kotiseutunsa yhtyeiden kanssa kymmenen vuoden ikäisenä. Samoihin aikoihin hän myös voitti paikallisen radioaseman järjestämän, folkmusiikkiin keskittyneen laulukilpailun. 13-vuotiaana hän alkoi aktiivisesti harjaannuttaa laulutekniikkaansa ja totesi vuotta myöhemmin haluavansa luoda uran ammattilaislaulajana. Menestys alkoi vuonna 1968 erään TV-esiintymisen myötä. Tengin kysyntä esiintyjänä kasvoi huomattavasti ja levytystahti kiihtyi. Kaiken kaikkiaan Tengin lauluja on julkaistu yli sadalla eri levyllä.

1960-luvulla ja vielä 1970-luvullakin Tengin suosio rajoittui lähinnä Kiinan tasavaltaan, Kiinan kansantasavaltaan sekä Japaniin. Hänen ensimmäinen konserttinsa Aasian ulkopuolella järjestettiin Kanadassa vuonna 1979. Tuolloin Teng asui Yhdysvalloissa, missä hän opiskeli kieliä, matematiikkaa ja biologiaa. Vähitellen hänen tunnettavuutensa länsimaissa kasvoi. Hyvänä esimerkkinä tästä on, että 1980-luvulla hänestä tuli kaikkien aikojen ensimmäinen aasialaislaulaja, jolle tehtiin esiintymissopimus Las Vegasin kuuluisaan Caesar's Palaceen. Mainetta siivittivät varsinkin balladilaulut.

Viimeisinä elinvuosinaan Teng asui Japanissa. Hän kuoli vuonna 1995 äkillisen astmakohtauksen seurauksena ollessaan lomamatkalla Thaimaassa.

Teng voitti uransa aikana lukuisia palkintoja.

## Lähteet

## Aiheesta muualla

* Teresa Tengin diskografia MusicBrainz-sivustolla 
* Teresa Tengin säätiö
*
Piippu (asetekniikka)

**Piippu** on ampuma-aseen osa jonka läpi ammus kulkee. Piippu on pitkä, suora ja poikkileikkaukseltaan pyöreä lähes poikkeuksetta metallista valmistettu kappale, jonka keskellä on pyöreä reikä ammusta varten. Reiän seinämässä on useissa asetyypeissä kiertyvä uritus, rihlaus, jonka tehtävänä on saada ammus pyörimään pituusakselinsa ympäri, jotta se lentäisi vakaasti. Halkaisijaltaan yli 20 mm piippuja kutsutaan putkiksi.

Piipun alkupäässä on takaaladattavissa aseissa yleensä patruunapesä ylimenokartioineen ja suussa päätekartio. Piipun suussa voi olla kierre tai jokin muu kiinnitysmekanismi liekinsammutinta, pistintä, suujarrua, äänenvaimenninta tai muuta lisävarustetta varten. Aseen käyntitarkkuuden kannalta on oleellista, että piippu on mahdollisimman jäykkä, ja sisäpinnan laatu on hyvä.Kun patruunan lataus on piippuun käyvä, käy ase/piippu  laukauksesta toiseen samalla tavalla. Piipun pituus ilmoitetaan patruunalla ladattavissa aseissa mitattuna iskupohjasta piipunsuuhun.

Piiput valmistetaan yleensä takomalla.Piippuja voidaan valmistaa myös lastuamalla(kanuunapora/nappirihlaus)

## Aiheesta muualla
Tähtäin

**Tähtäin** on ampuma-aseeseen liitettävä tai kiinteästi kuuluva laite, jonka avulla ase suunnataan kohteeseen. Yksinkertaisimmillaan tähtäin voi olla vain piipun päähän sijoitettu jyvä tai äärimmilleen vietynä aseen ampumahallintajärjestelmään yhdistetty elektroninen laite. Tähtäimet voidaan jakaa rautatähtäimiin (avotähtäin ja reikätähtäin) ja optisiin tähtäimiin (kiikaritähtäin, punapistetähtäin, valonvahvistintähtäin ja lämpötähtäin).
Santa Claran piirikunta

**Santa Claran piirikunta** on piirikunta Kaliforniassa, Yhdysvalloissa. Piirikunnassa asui vuoden 2018 arvion mukaan 1&nbsp;937&nbsp;570 ihmistä. Asukasluku on kasvanut 8,8 prosenttia vuoden 2010 väestönlaskennasta, jolloin piirikunnassa asui 1&nbsp;781&nbsp;642 ihmistä. Santa Claran pinta-ala on 3&nbsp;341,3 neliökilometriä,  ja sen pääkaupunki on San José.

## Lähteet

## Aiheesta muualla
John Ericson

**John Ericson** (25. syyskuuta 1926 Düsseldorf, Saksa – 3. toukokuuta 2020) oli yhdysvaltalais-saksalainen näyttelijä. Hän on näytellyt useissa TV-ohjelmissa ja elokuvissa kuten *Pretty Boy Floyd* (1960), *[[Vihreä tuli]]* (1954) ja *[[Hokkuspokkus taikaluudalla]]* (1971).

## Lähteet

## Aiheesta muualla
* John Ericson Internet Broadway Databasessa 
*
Syyrian energiapolitiikka

**Syyrian energiapolitiikka** kertoo Syyrian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. 

## Energiantuotanto ja vienti
Eurostat 2006 mukaan Syyria vie öljyä Euroopassa eniten Saksaan, Ranskaan, Espanjaan ja Italiaan. 

 
## Uusiutuva energia
Syyria on asettanut uusiutuvan energian tavoitteen ja rakentamiseen liittyviä tavoitteita liittyen aurinkoenergian hyödyntämiseen. Vuonna 2007 Syyrian uusiutuvan energian osuuden tavoite oli 4 % vuoteen 2010 mennessä ja 10 % vuoteen 2020 mennessä.

## Katso myös
* Kestävä kehitys alueittain ja maittain

## Lähteet
Ratsastus kesäolympialaisissa 1936

**[[Kesäolympialaiset 1936|Vuoden 1936 kesäolympialaisten]] [[ratsastus]]** järjestettiin 12. &ndash; 16. elokuuta 1936. Tapahtumia oli kuusi, joista kaikki olivat miehille. Tämä oli seitsemäs kerta, kun ratsastus järjestettiin olympialaisissa. Kisoihin osallistui 127 urheilijaa 21 eri maasta. Nuorin osanottaja oli itävaltalainen Karl Neumeister (22 vuotta ja 364 päivää) ja vanhin itävaltalainen Arthur von Pongracz (72 vuotta ja 48 päivää). Ainut suomalainen osallistuja oli Werner Walldén, joka oli kouluratsastuksessa 44. Kenttäratsastuksessa hänet hylättiin. Eniten mitaleita sai ylivoimaisesti Saksa, kuusi kultaa ja yksi hopea.

## Mitalistit

## Mitalitaulukko

## Lähteet
*Sports-Reference: Equestrianism at the 1936 Berlin Summer Games
Hiidentorni

**Hiidentorni** on suomalaisen black metal -yhtyeen Hornan järjestyksessään toinen demo.

Demosta on olemassa useita julkaisuja, joista ensimmäinen on vuonna 1997 Noitatorni Tuotantojen C-kasettijulkaisu, jota tehtiin 150 kappaletta. Toisen kerran se julkaistiin samaisena vuotena Solistitium Recordsin kautta CD:nä, ja kyseinen painos oli rajattu 1&nbsp;500 kappaleeseen. Vuonna 2003 Hiidentorni julkaistiin uudelleen 12-tuumaisena vinyylinä Blut & Eisen Productionsin kautta 350 kappaleen painoksena. Woodcut Records julkaisi demon uudelleen CD:nä 2010 rajoittamattomana painoksena.

## Kappaleluettelo
# 
# 
# 
# 
# 
# 
# 
# 

## Aiheesta muualla
* 
* 

## Lähteet
Vilhelm Lilljeborg

**Vilhelm Lilljeborg** (6. lokakuuta 1816 Helsingborg – 24. heinäkuuta 1908 Uppsala) oli ruotsalainen eläintieteen professori.

Lilljeborgin vanhemmat olivat rehtori ja kirkkoherra Jöns Peter Lilljeborg ja Hedda Hultberg. Lilljeborg kirjoittautui opiskelemaan Lundin yliopistoon 1834, jossa hänestä tuli filosofian kandidaatti 1840 ja filosofian tohtori 1841. Vuonna 1844 hänet nimitettiin eläintieteen dosentiksi ja 1853 lehtoriksi. Saman vuoden lopulla Lilljeborg hänelle tarjottiin eläintieteen professuuria Uppsalan yliopistosta, ja hän astui virkaan seuraavana vuonna, ja hoiti professuuria vuoteen 1882 saakka. 1877 hänet nimitettiin lääketieteen kunniatohtoriksi.

Lilljeborgi piti esikuvanaan Sven Nilssonia. Hän tutki erityisesti nisäkkäitä ja lintuja, mutta myös muuta Ruotsin eläinfaunaa, ja julkaisi suuren määrän eläintieteellisiä kirjoja ja artikkeleita.

Lilljeborg avioitui Sara Maria Ingeborg Holmin kanssa 1854. Hänen toinen vaimonsa oli Eva Charlotta Lindstedt (1862).
Declan Galbraith

**Declan John Galbraith** (s. 19. joulukuuta 1991 Hoo St Werburgh, Kent, Iso-Britannia) on englantilainen laulaja. Hän menestyi ensin erilaisissa kykyjenetsintäkilpailuissa, kunnes sai levytyssopimuksen. Hänen ensimmäinen levytyksensä oli "Walking in the Air", joka ilmestyi Christmas Hits -albumilla vuonna 2001 kun Galbraith oli noin kymmenvuotias. Ensimmäinen albumi *Declan* ilmestyi vuonna 2002 levy-yhtiö EMI:llä.

## Aiheesta muualla
*Declan Galbraithin kotisivut
Varsinais-Suomen Partiopiiri

**Varsinais-Suomen Partiopiiri** ry oli yksi Suomen suurimmista partiopiireistä. Varsinais-Suomen partiopiiri erosi Suomen Partiolaisista 2008. Toiminnan vahvuusalueita olivat perinteikkyys, runsas meripartiotoiminta ja laadukas koulutusjärjestelmä. Piiriin kuului noin 100 lippukuntaa, joissa oli yhteensä 10 000 jäsentä. Piirin (ja Turun Partiolaisten) lehti, Tammenlehti, ilmestyi kahdeksan kertaa vuodessa. Lippukunnille lähetettävä piirin tiedotelehti, Tammenterho, ilmestyi viisi kertaa vuodessa. Varsinais-Suomen Partiopiiri muodosti lounaisen YTP-alueen yhdessä Satakunnan Partiolaisten ja Hämeen Partiolaisten kanssa. Piirin johtajana toimi Jukka "Tupla" Tulivuori ja varajohtajana Maria "Maija" Lahtinen.
Carolyn Jones

**Carolyn Sue Jones** (28. huhtikuuta 1930 Amarillo, Texas – 3. elokuuta 1983 West Hollywood, Kalifornia) oli yhdysvaltalainen näyttelijä. Hän oli vuonna 1958 ehdolla parhaan naissivuosan Oscar-palkinnon saajaksi roolistaan elokuvassa *[[Poikamiesilta (elokuva)|Poikamiesilta]]*.  Hän sai vuonna 1958 Sandra Deen ja Diane Varsin kanssa Golden Globen lupaavimpana naistulokkaana.

Jonesia koulutettiin Pasadena Playhousessa.

Jones esiintyi Morticia Addamsin roolissa televisiosarjassa *[[The Addams Family (vuoden 1964 televisiosarja)|The Addams Family]]* ja Elvis Presleyn kanssa elokuvassa *[[Kitara kainalossa]]* (1958). Lisäksi hänellä oli rooleja muiden muassa elokuvissa *[[Heikompi sukupuoli]]* (1956), *[[Kovanaama Nelson]]* (1957), *[[Läpiä päässä]]* (1959), *[[Uudet tähdet syttyvät]]* (1959), *[[Viimeinen juna Gun Hillistä]]* (1959) ja *[[Mies verkossa]]* (1959). 

Jones kirjoitti vuonna 1971 romaanin *Twice Upon a Time*.

Hän oli neljästi naimisissa. Hänen puolisoinaan olivat Donald G. Donaldson (1950–1951), Aaron Spelling (1953–1964), Herbert S. Greene (1968–1977) ja Peter Bailey-Britton (1982–1983). Hän kuoli 53-vuotiaana paksusuolen syöpään.

## Lähteet

## Aiheesta muualla

* 
* Carolyn Jones Elonetissä
Suomen naisten jääpallomaajoukkue

**Suomen naisten jääpallomaajoukkue** edustaa Suomea naisten jääpallokilpailuissa. Se toimii Suomen Jääpalloliiton alaisuudessa. Suomen naisten jääpallomaajoukkuetta valmentaa Tomi Gröhn.

Suomi on voittanut viidesti pronssia jääpallon naisten maailmanmestaruuskilpailuissa.

## Saavutukset

*5 maailmanmestaruuspronssia: 2004, 2008, 2012, 2014, 2022

## Historia

1946 pelattiin ensimmäinen kansainvälinen ottelu Suomen naisjääpalloilun historiassa. Helsingin kaupunkijoukkue kohtasi tuolloin Tukholman kaupunkijoukkueen Tukholmassa. Vuonna 1948 Tukholman joukkue teki vastavierailun Helsinkiin. Vaikka näitä kaupunkiotteluita on välillä – virheellisesti – kutsuttu myös maaotteluiksi, niille ei kuitenkaan ollut myönnetty maaottelun arvoa.   

Ensimmäisen virallisen maaottelunsa naisten jääpallossa Suomi pelasi Ruotsia vastaan Kemissä 1980. Ottelu päättyi Suomen tappioon 3–14. Ensimmäisen kerran Helsingissä 1985 Suomen ja Ruotsin välinen maaottelu päättyi muuhun kuin Ruotsin voittoon. Tuolloin Suomi ja Ruotsi pelasivat tasan 3–3.

2004 Lappeenrannassa järjestettiin historian ensimmäiset jääpallon naisten maailmanmestaruuskilpailut. Suomi sijoittui kisoissa kolmanneksi.

## Päävalmentajat

*Antti Hietala, 2005–2010
*Jani Lahtinen, 2010–2012
*Jani Lahtinen, Pirjo Ahonen 2013–2017
* Antti Hietala,  Tiina Vesala 2017-2018
* Topi Rytkönen 2018-2022 
* Tomi Gröhn 2022-

## Katso myös

*Suomen jääpallomaajoukkue

## Lähteet

*
*

### Viitteet

## Aiheesta muualla
*Suomen Jääpalloliitto
Yvonne Craig

**Yvonne Joyce Craig** (16. toukokuuta 1937 – 17. elokuuta 2015) oli yhdysvaltalainen näyttelijä. Hän esiintyi 1960-luvulla Lepakkotyttönä televisiosarjassa *[[Batman (televisiosarja)|Batman]]*. 

Craig syntyi Taylorvillessä, Illinoisissa, kouluttautui aluksi baletissa ja tanssi 1950-luvulla Ballet Russe de Monte Carlossa.

Craig esiintyi *Batmanin* lisäksi useissa muissakin televisio-ohjelmissa sekä elokuvissa, joiden joukossa ovat *[[Nuori maa]]* (1959), *[[Rakkauden pauloissa]]* (1961), *[[Seven Women from Hell]]* (1961), *[[Sydän tarjolla]]* (1963), *[[Suukottelevat serkut]]* (1964), *[[Hiihtoloman hipat]]* (1965) ja *[[Derek Flint – kova kuin kivi]]* (1967).

Craigin ensimmäinen puoliso oli vuosina 1960–1962 Jimmy Boyd. Vuonna 1988 hän meni naimisiin Kenneth Aldrichin kanssa.

## Lähteet

## Aiheesta muualla

* Viralliset sivut 
* 
* 
* Muistokirjoitus virallisilla sivuilla
Psykoterapia (albumi)

**Psykoterapia** on rap-artisti Julma-Henrin ja tuottaja UNiVErSTaSin 31. maaliskuuta 2010 julkaistu albumi. Se sijoittui julkaisuviikollaan (14/2010) Suomen virallisen listan 11. sijalle. Viikko oli albumin ainut listalla. 9. maaliskuuta 2010 albumilta julkaistiin musiikkivideo kappaleesta ”Kipu”. Albumin julkaisi levy-yhtiö Mörssi.

## Tuotanto
Albumin kappaleet yhdistelevät psykologiaa ja progressiivista rytmimusiikkia. Albumin on säveltänyt, sovittanut, äänittänyt, miksannut ja soittanut UNiVErSTaS. Albumilla on käytetty sampleja Julma-Henrin vanhemmasta tuotannosta ja Universtaan levyltä ”Rhodes Soolo” kappaleisiin ”Miten?” ja ”tunteet osa 1”. Soolon on soittanut Pasi Hiltula. Rumpujen osalta äänityksissä ovat avustaneet Sami Tiitta ja Petteri Meskus.

## Kipu
Maaliskuussa 2010 julkaistiin ”Kipu” -kappale musiikkivideona. Videossa partasuinen mies (UNiVErSTaS) taluttaa kommandopipopäisen miehen alikulkukäytävässä sijaitsevaan pahvilaatikkoon. Pahvilaatikon kyljessä lukee teksti ”TERAPIA”. Pahvilaatikon sisällä kirurgin naamariin pukeutunut mies (Julma-Henri) asettaa kommandopipopäisen miehen päähän jogurttipurkeista ja villalangasta tehdyn päähineen. Villalankojen toisessa päässä kirurgin naamariin pukeutunut mies puhuu jogurttipurkkeihin ja havainnollistaa sanojaan fläppitaululle. Videon on ohjannut Timo Turunen. 
Kappaleen kertosäe on samplattu Julma-Henrin *[[Al-Qaida Finland]]* -levyllä olevasta ”020706” (toinen nimi ”Mielisairas”) -kappaleesta.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Lammaszine: *positiivinen*
* Noise.fi: 
* Redrum-187: 
* Rumba: 
* Soundi: 

## Lähteet

## Aiheesta muualla
* ”Kipu” -musiikkivideo YouTubessa
* Albumin julkaisutiedot Basso.fi  -sivustolla
Artibonite (departementti)

**Artibonite** () on departementti Haitissa. Vuonna 2003 departementissa oli 1&nbsp;299&nbsp;398 asukasta ja sen pinta-ala on 4&nbsp;984 neliökilometriä. Departementin väestötiheys on siten 260,7 asukasta neliökilometrillä. Pinta-alaltaan departementti on Haitin suurin. Se on saanut nimensä Artibonite-joelta. Departementin pääkaupungin Gonaïvesin lisäksi merkittäviin kaupunkeihin lukeutuu satamakaupunki Saint-Marc.

Artibonite rajautuu pohjoisessa Nord-Ouestin, koillisessa Nordin, idässä Centren ja etelässä Ouestin departementteihin sekä lännessä Gonâvenlahteen. Departementti jakautuu viiteen arrondissementtiin (väkiluvut vuonna 2003):

## Lähteet
Kirppusara

**Kirppusara** (*Carex pulicaris*) on Euroopassa kasvava sarakasvi. Suomessa laji on uhanalainen.

## Ulkonäkö ja koko
Kirppusara kasvaa 10–25&nbsp;cm korkeaksi ja se on tiheään mätästävä ja rönsytön. Varret ovat pystyjä ja rihmamaisia, varren tyvitupet ovat väriltään likaisenruskeita. Myös lehdet ovat rihmamaisia ja pituudeltaan lähes varren mittaisia. Kukinto on 1–2,5&nbsp;cm pitkä tähkä. Tähkän kärki on hedekukkainen ja sen tyviosassa on harvassa 5–10 emikukkaa. Ruskeat tähkäsuomut ovat suippoja, kalvolaitaisia ja pian varisevia. Pullakot ovat sukkulamaisia, suonettomia ja aluksi väriltään ruskeanvihreitä, mutta kypsinä kiiltävän mustanruskeita. Aluksi pullakot ovat pystyjä, mutta kypsyessään asento on alaviisto. Kirppusara kukkii Suomessa heinäkuussa.

## Levinneisyys
Kirppusaraa kasvaa ainoastaan Euroopassa. Sen levinneisyysalue ulottuu Pohjois-Espanjasta Alppien kautta Baltiaan, ja pohjoisessa Lounais-Suomeen, Etelä-Ruotsiin ja Norjaan, jossa lajia tavataan rannikolla aina napapiirin korkeudelle saakka. Lisäksi kirppusaraa kasvaa Britteinsaarilla, Färsaarilla ja Islannissa. Suomessa kirppusaraa tavataan nykyään vain Ahvenanmaalta. Turun saaristosta ja Varsinais-Suomesta laji lienee hävinnyt. Mantereella laji on aina ollut hyvin harvinainen, eikä sieltä tunneta kuin muutamia, vanhoja kasvupaikkoja.

## Elinympäristö
Kirppusara viihtyy kosteilla kasvupaikoilla, kuten ohutturpeisilla letoilla, kosteilla niityillä ja rehevissä korvissa. Laji on kalkinsuosija.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Kirppusaran (''Carex pulicaris'') levinneisyys Suomessa.
* Pinkka, Lajintuntemuksen oppimisympäristö: Kirppusara (''Carex pulicaris'')
* United States Department of Agriculture (USDA): ''Carex pulicaris''
Centre (Haiti)

**Centre** () on departementti Haitissa. Vuonna 2003 departementissa oli 581&nbsp;505 asukasta ja sen pinta-ala on 3&nbsp;675 neliökilometriä. Departementin väestötiheys on siten 158,2 asukasta neliökilometrillä. Departementti sijaitsee nimensä mukaisesti Haitin keskiosassa ja rajautuu idässä Dominikaaniseen tasavaltaan. Centren pääkaupunki on Hinche. Maan suurin järvi Péligre sijaitsee departementin alueella.

Centre rajautuu Dominikaanisen tasavallan lisäksi pohjoisessa Nord-Estin ja Nordin departementteihin, lännessä Artiboniten departementtiin ja etelässä Ouestin departementtiin. Centre on Haitin departementeista ainoa, jolla ei ole rannikkoa. Departementti jakautuu neljään arrondissementtiin (väkiluvut vuonna 2003):

## Lähteet
Duško Ivanović

**Duško Ivanović** (s. 1. syyskuuta 1957 Bijelo Polje Jugoslavia) on montenegrolainen koripallovalmentaja ja entinen koripalloilija. Pelatessaan Jugoplástika Splitissä hän voitti kaksi Euroliigan mestaruutta vuosina 1989 ja 1990. Nykyisin hän toimii Saski Baskonian päävalmentajana.

## Aiheesta muualla
*Euroliigan valmentajaprofiili 
*ACB:n pelaajaprofiili
Marty Jannetty

**Frederick Marty Jannetty** (s. 3. helmikuuta 1960) on yhdysvaltalainen showpainija. Hänet tunnetaan parhaiten osana The Rockers (Shawn Michaels & Marty Jannetty) -tag-teamia. Myöhemmin hän otteli yksin. WWF:ssä hän on voittanut  Intercontinental Champion ja Tag Team Champion -mestaruudet 1-2-3 Kidin kanssa. Michaels ja Jannetty ovat kaksinkertaisia World Tag Team Champion -maailmanmestareita.
## Lähteet
Grand’Anse

**Grand’Anse** () on departementti Haitissa. Vuonna 2003 departementissa oli 363&nbsp;377 asukasta ja sen pinta-ala on 2&nbsp;091 neliökilometriä (3&nbsp;310 ennen vuotta 2003, kun Nippes erotettiin departementista). Toisen lähteen mukaan asukkaita oli 337&nbsp;516. Departementin väestötiheys on siten 173,8 asukasta neliökilometrillä. Departementti sijaitsee Haitin länsiosassa maan eteläisen niemimaan kärjessä ja sen pääkaupunki on Jérémie. Cayemitessaaret kuuluvat departementtiin.

Grand’Anse rajautuu etelässä Sudin ja idässä Nippesin departementtiin. Se jakautuu kolmeen arrondissementtiin (väkiluvut vuonna 2003):

## Lähteet

## Aiheesta muualla
Taisto Halonen

**Taisto Ilmari Halonen** (s. 20. toukokuuta 1960 Sodankylä) on entinen suomalainen painija. Hän toimi uransa jälkeen uudessa asuinpaikassaan Ruotsin Haaparannalla painivalmentajana.

Seuratasolla Halonen edusti Lapin Veikkoja vuoteen 1983 ja sen jälkeen Tampereen KooVeetä. Hän voitti seitsemän Suomen mestaruutta, sarjassa 52 kg vuosina 1978 ja 1980–1982 ja 1983 sekä sarjassa 57 kg vuosina 1985 ja 1988. SM-pronssia tuli vielä 1989, jolloin päättyi hänen aktiiviuransa. Halonen valittiin uransa aikana vuonna 1981 Lapin parhaaksi urheilijaksi.

Halonen osallistui kaksiin olympialaisin, vuonna 1980 Moskovassa ja 1984 Los Angelesissa. MM-tasolla Halonen oli kahdesti mitalin tuntumassa; sijoitus oli neljäs vuonna 1981 Kiovassa ja 1983 Göteborgissa. EM-matolla parhaat sijoitukset olivat neljäs ja kuudes. Kaikkiaan Halonen on voittanut eri ikäluokissa kaikkiaan 12 SM-kultaa.

Vuoden 1980 Moskovan olympialaisissa sijoitus oli seitsemäs. Vastus oli sen ajan kovimpia. Avausottelussa vastassa oli sittemmin olympiavoiton ottanut Neuvostoliiton Vahtang Blagidze, joka pani suomalaisen lopulta selälleen. Toisessa ottelussa Halonen kohtasi bulgarialaispainijan, joka otti pronssia. Tiukka ottelu päättyi bulgaarin 4–3 voittoon. Oman kertomansa mukaan "kisoihin pääsy oli iso juttu ja toi rutkasti itseluottamusta".

Taisto Halosen olympiamitali jäi Los Angelesin kisoissa 1984 yhden vaivaisen suorituspisteen päähän. Halosen tie loppuotteluun olisi auennut, jos hän olisi kukistanut meksikolaisen Daniel Acevesin. Halonen taisteli ottelussa 0–9 tappioasemasta 9–9 tasapisteisiin, joka tiesi finaalipaikkaa ottelussa arvokkaamman pistesuorituksen tehneelle Acevesille. Halosen mukaan "odotukset kisoista olivat kovat, joten pettymys oli valtava. Se vielä korostui Acevesin hävittyä loppuottelun japanilaiselle, jonka olin kukistanut aiemmin arvokisoissa". Sijoitusottelussa tuli sitten 14–1 tappio Norjan Jon Rönningenille loppusijoituksen ollessa kuudes.

## Lähteet
* 
*
Indiana Jones Junior

**Indiana Jones Junior** (*The Young Indiana Jones Chronicles*) on George Lucasin tuottama televisiosarja, jota esitettiin vuosina 1992–1994. Esittäjänä toimi ABC-kanava. Suomessa ohjelmaa esitti 1990-luvun alussa MTV3. Sarja kertoo elokuvissa esiintyneen Indiana Jones -hahmon nuoruudesta vuosisadan alussa. Corey Carrier (10-vuotias Jones) ja Sean Patrick Flanery (17-vuotias Jones) esittivät sarjan päähenkilöä eri aikakausille sijoittuvissa jaksoissa ja George Hall (94-vuotias Jones) toimi kertojana.

Sarjan suomenkielinen nimi eroaa merkitykseltään alkuperäisestä nimestä, jonka suora käännös olisi *Nuoren Indiana Jonesin kronikat*. Suomenkielinen nimi antaa ymmärtää, että kyse olisi Jonesin pojasta. VHS- ja DVD-julkaisuissa sarjan nimi on *Nuori Indiana Jones Seikkailee* tai *Nuori Indiana Jones*.

Sarja sai ilmestymisvuosinaan yhteensä 23 Emmy-palkintoehdokkuutta, joista se voitti kymmenen. Vuoden 1994 Golden Globe -gaalassa sarja oli ehdolla kategoriassa *[[Parhaan draamasarjan Golden Globe -palkinto|Paras tv-sarja – Draama]]*.

## Lähteet
Sean Patrick Flanery

**Sean Patrick Flanery** (s. 11. lokakuuta 1965) on yhdysvaltalainen näyttelijä, joka on tunnettu roolistaan Indiana Jonesina televisiosarjassa *[[Indiana Jones Junior]]*. Sen lisäksi hän on esittänyt Conneria *[[D-Tox]]*-elokuvassa ja Connor MacManusia elokuvassa *[[Boondock Saints – Etelä-Bostonin enkelit]]*.

Flanerylla on musta vyö sekä brasilialaisessa jujutsussa että karatessa.

## Aiheesta muualla

*
Inkojen salaisuus

**Inkojen salaisuus** (*Secret of Incas*) on yhdysvaltalainen seikkailuelokuva vuodelta 1954. Sen on ohjannut Jerry Hopper, ja sen pääosaa näyttelee Charlton Heston. Tarinan päähenkilö on seikkailija Harry Steele, joka etsii inkojen muinaista esinettä.

## Juoni
*Inkojen salaisuus* kertoo idealistisesta arkeologista Harry Steelestä (Charlton Heston), joka haluaa palauttaa inkojen naamion sen alkuperäiselle omistajalle, inkayhteiskunnalle. Robert Youngin näyttelemä huijari haluaa esineen muista syistä. Miehet aloittavat kilpajuoksun esineen löytämiseksi. Tarinoiden mukaan konkistadorit hautasivat sen Machu Picchuun.

## Vaikutus
*Inkojen salaisuuden* päähenkilön Harry Steelen on katsottu olleen esikuvana Steven Spielbergin ja George Lucasin luomalle Indiana Jones -hahmolle. Indiana Jonesin puvustuksesta vastannut Deborah Nadoolman on sanonut haastattelussa, että Charlton Hestonin esittämän hahmon puvustus vastaa pitkälti Indiana Jonesin pukua.

## Lähteet

## Aiheesta muualla
*
*
*
Leivonmäen vaakuna

**Leivonmäen vaakuna** oli Leivonmäen kunnan tunnus ja puhuva vaakuna.

Vaakunan selitys kuuluu ”punaisessa kentässä hopeinen kaarityviö, jolla seisoo kultainen leivonen siivet ja oikea jalka koholla.” Vaakunan on suunnitellut Olof Eriksson, ja Leivonmäen kunnanvaltuusto hyväksyi sen 27. huhtikuuta 1956. Sisäasiainministeriö vahvisti vaakunan käyttöön 1. lokakuuta samana vuonna.

Vaakuna jäi epäviralliseksi kotiseutuvaakunaksi 2008, kun Leivonmäki yhdistyi Joutsan kuntaan.

## Lähteet
* 
*
Koskenkylä

**Koskenkylä** voi tarkoittaa ainakin seuraavia:

## Paikannimi
* Koskenkylä, kylä Alastarolla
* Koskenkylä, asutuskeskus Honkilahdella Eurassa
* Koskenkylä, kylä Joroisissa
* Koskenkylä, kylä Kihniössä
* Koskenkylä, kylä Karttulassa Kuopiossa
* Koskenkylä, kylä Kauhajoella
* Koskenkylä, asutuskeskus Keminmaalla
* Koskenkylä, kylä Kuusamossa
* Koskenkylä, kylä Lohtajalla Kokkolassa
* Koskenkylä, kylä ja taajama Loviisassa entisen Pernajan kunnan alueella
* Koskenkylä, kylä Ristijärvellä
* Koskenkylä, kylä ja asutuskeskus Rovaniemellä entisen Rovaniemen maalaiskunnan alueella
* Koskenkylä, kylä Saarijärvellä
* Koskenkylä, taajama Vesilahdella

## Rautatieliikennepaikka
* 

## Henkilö
* Heikki Koskenkylä (s. 1946), suomalainen taloustieteilijä. 
* Pekka Koskenkylä (s. 1937), suomalainen yrittäjä, veneenrakennusyhtiö Nautorin perustaja
* Pirkko Koskenkylä (s. 1945), suomalainen televisiotoimittaja ja kirjailija.